KCharSelect

## KCharSelect

Daniel Laidig

Prevod: Luka Puhar
Različica 1.12 (Aplikacije 16.04) (25.4.2016)

KCharSelect je orodje za izbiro posebnih znakov iz vseh nameščenih pisav in njihovo kopiranje v različnih oblikah (navadno besedilo, Unicode ali HTML) v odložišče.

Z dvojnim klikom na znak v predogledu ali pritiskom na Enter ga dodate v vrstico pod predogledom pisave. Ta funkcija omogoča zbiranje besede ali skupine več znakov in njihovo kopiranje v odložišče.

Uporabite Obrni besedilo, da obrnete vrstni red izbranih znakov.

Privzeto se znaki dodajo na desni konec skupine ali položaja kazalca. S funkcijo Obratna smer lahko spremenite to obnašanje in dodajate znake v levo smer.

Po znakih lahko brskate po njihovih kategorijah ali hitro poiščete določen znak z iskanjem njegovega imena. KCharSelect prikaže različne informacije o izbranem znaku. To ne vključuje le imena znaka Unicode, temveč tudi vzdevke, splošne opombe in sklicevanja na podobne znake.

Za tehnično uporabo so prikazane različne predstavitve znakov. KCharSelect vsebuje tudi podatke Unihan za vzhodnoazijske znake za prikaz angleških definicij in različnih izgovorov.